钦定古今图书集成/明伦汇编/氏族典/第193卷 > 姚祐
## 钦定古今图书集成/明伦汇编/氏族典/第193卷 > 姚祐

按《宋史姚祐传》，“祐字伯受，湖州长兴人。元丰末，第进
士。徽宗初，除夔州路转运判官。且行，会帝幸禁苑，御
弓矢，祐奏《圣武临射赋》，帝大悦，留为右正言。历陈绍
述之说，迁左司谏议，进殿中监六尚局。以亲老请郡，
授显谟阁待制，知江宁府。时召捕张怀素，祐追获之，
复为殿中监。逾岁，以直学士知郑州，改秦州，复为殿”
中监，改吏部侍郎，命镇蜀，用母老辞。迁工部尚书，加
龙图阁学士，复为工部尚书，徙礼部。母丧，除知太原
府，以提举上清宝箓宫。卒，谥曰“文僖。”